Kristóf ble født i Csikvánd, en landsby i Győr-Moson-Sopron-fylket (megye) i det nordvestlige Ungarn. Familien besto av far, som var grunnskolelærer, mor, som var kunstprofessor – og tre barn. Ágota hadde en eldre og en yngre bror. 14 år gammel ble hun sendt på internatskole for jenter i nabobyen. Hun har selv omtalt skolen som «en mellomting mellom kaserne og klosterskole, mellom barnehjem og ungdomsanstalt». Her fikk elevene kost og losji på statens regning.